Diari Oficial de la Generalitat Valenciana


Sumari del DOGV 6899, del 09-11-2012 (2012/9675)

Notificació de la sentència dictada en el procediment de divorci contenciós número 930/2011.
--------------------------------------------------------------------------------------------

### Dades del document

Número de DOGV
:   6899

Data del DOGV
:   09-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9675


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de divorci contenciós número 930/2011. [2012/9675]  
Divorci contenciós - 000930/2011-M1  
De: Yolanda Ortega Gallego.  
Procuradora: Ana Redondo González.  
Contra: Alfredo González Llaborna.  
Procurador/a: -  
En este procediment seguit a instàncies de Yolanda Ortega Gallego contra Alfredo González Llaborna s'ha dictat la sentència, que literalment diu el següent:  
«Sentència número 657/2012  
Jutgessa que la dicta: Susana Pilar Martínez González.  
Lloc: Alacant.  
Data: 3 d'octubre de 2012.  
Part demandant: Yolanda Ortega Gallego.  
Procuradora: Ana Redondo González.  
Part demandada: Alfredo González Llaborna.  
Objecte del juí: divorcis no consensuats.  
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 930/2011, entre les parts, d'una, com a demandant Yolanda Ortega Gallego, representada per la procuradora senyora Redondo González i assistida de la lletrada senyora Alarcón Frasquet i d'una altra, com a demandat Alfredo González Llaborna, declarat en rebel·lia, sobre divorci contenciós, amb intervenció del Ministeri Fiscal.  
  
Dispositiva  
Que estimant la demanda, he de declarar i declare la dissolució per divorci del matrimoni contret amb data 7 de desembre de 1998, entre les parts, Yolanda Ortega Gallego i Alfredo González Llaborna, amb els efectes legals inherents a la dita declaració, i decrete el següent:  
  
1. Queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
2. Els fills menors d'ambdós parts, A i P, queden sotmesos a la pàtria potestat i guarda i custòdia exclusiva de la mare.  
3. No pertoca establir règim de visites a favor del pare.  
4. S'assenyala la quantitat de cinc-cents (500) euros en concepte d'aliments en favor dels fills, quantitat que el pare ingressarà els primers cinc dies de cada mes en el compte que als dits efectes assenyale l'altre progenitor, i que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50 % dels gastos extraordinaris que puguen ocasionar els fills.  
  
A tals efectes, el primer termini de pensió, corresponent al mes d'octubre, s'haurà de satisfer en els cinc dies següents a la notificació de la resolució a l'obligat al pagament.  
5. No s'aprecien motius per a imposar les costes processals a cap dels litigants.  
Mode d'impugnació: per mitjà de recurs d'apel·lació, davant de l'Audiència Provincial d'Alacant (art. 455 LEC). El recurs es prepararà per mitjà d'escrit presentat davant d'este jutjat en el termini de cinc dies, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. 457.2 LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, el qual es tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 5777 BU EEEE AA) i s'indicarà, en el "camp concepte" el codi "02 civil-apel·lació" i la data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits ), s'ha d'indicar en el camp "Concepte" el número de compte, el codi i la data en la forma exposada en el paràgraf anterior.  
  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
I atés que el demandat, Alfredo González Llaborna, està en parador ignorat, expedisc este edicte a fi que li valga de notificació de forma deguda.  
  
Alacant, 3 d'octubre de 2012.- El secretari judicial: Pedro F. González de Pereda.